પૂર્વ પ્રધાનમંત્રી અટલ બિહારી વાજપેયીનું ગુરુવારે સાંજે એઈમ્સમાં 93 વર્ષની વયે નિધન થઈ ગયુ. કેન્દ્ર સરકાર દ્વારા પૂર્વ પ્રધાનમંત્રી અટલ બિહારી વાજપેયીના નિધન બાદ સમગ્ર દેશમાં 7 દિવસનો શોક ઘોષિત કરવામાં આવ્યો છે. વાજપેયીના નિધન પર દિલ્હી, બિહાર, મધ્યપ્રદેશ, રાજસ્થાન, યુપી, ઝારખંડ અને ઉત્તરાખંડનાં સાત દિવસનો રાજકીય શોક અને એક દિવસની રજાનું એલાન કર્યુ છે. આ દરમિયાન રાષ્ટ્રીય રાજધાની દિલ્હીમાં સરકારી ઓફિસ અને શાળા કોલેજો બંધ રહેશે. આ ઉપરાંત ભાજપે 18-19 ઓગસ્ટે થનારી રાષ્ટ્રીય કાર્યકારિણીની બેઠક રદ કરી દીધી છે.